10th märts 2016 – Rattauudised
Postitas: admin10-03-2016
Räim alustas tuuri Horvaatias 30. kohaga
Mihkel Räim (Cycling Academy Team) sai täna Horvaatias alanud 2.2 kategooria mitmepäevasõidu Istrian Spring Trophy proloogil 30. koha.
Kõigest 1,6 kilomeetri pikkuse proloogi võitis ameeriklane Eric Young (Rally Cycling) ajaga 2.03. Räim kaotas talle 6 sekundit.
Homme on tuuril kavas 158 kilomeetri pikkune künklik grupisõit. Velotuur lõpeb pühapäeval.
Räime sõnul jätab antud tuuri korraldus soovida ning ka Eesti nn külavõistused on paremini organiseeritud:
Sõit kiire, mitte väga tehniline aga samas nalja kui palju. Kuni eilse õhtuni ei teadnud osalejad (ega korraldajad ise vist ka) kui pikk täpselt proloog on, kuna eelmise aasta trass oli ülesse kaevatud. Õnneks ikka hommikul saime õiged juhised kätte, 1,3 km, kiire rada, üks tagasipõõre ning kaks väikest kurvi. Sisimas soovisin kohta Top 10-es , kuid seekord ei õnnestunud see. Kuna sõit oli kiire ning lühike,siis iga detail luges. Arvan, et kaotasime mõne sekundi aerokiivri puudumisele ,samuti tegin ühes kohas ise väikese vea. Kõik sellised väiksed asjad maksavad sellistel sõitudel kätte. Kohaks 30….vist, kui kohtunikud jälle seda muuta ei plaani. Esialgselt olin 21. Nalja teeb see, et peaks olema UCI 2.2 sõit, kuid ajavõtt toimus tavalise stopperiga. Kusjuures start-finish olid erinevad kohas ja ma ei ole sugugi kindel nendes aegades. Sain 13 mehega sekundipealt sama aja, käsitsi võttes võisin ma tegelikult lõpetada eespool kui ka tagapool. Peab tõdema, et Eesti külavõistlused, mis pole EJL kalendris(eriti veel sel aastal) on paremini korraldatud kui UCI tuur. Aga mis seal ikka, tõeliseks sõiduks läheb alles homme.
Veidi künklik etapp, finish 3km tõusu otsas. Sel tuuril andis meeskond mulle auväärse ülesande, nimelt täidan Road Captain kohustusi. See on mulle suur au, kuna näitab, et tiim usub minusse, samuti tähendab see suurt vastutust. Pean tegema otsuseid ehk siis käsi kullas või…….
Postitatud 10th märts 2016 10th märts 2016 Rubriigid General News,Hot News
Paris-Nice’i 4. etapi võitis Bouhanni, Kangert peagrupis
Prantsusmaal jätkuva maineka Paris-Nice velotuuri täna sõidetud 4. etapi võitis grupifinishis Cofidise meeskonna sprinter Nacer Bouhanni. Tanel Kangert (Astana) lõpetas etapi samuti peagrupis.
Postitatud 10th märts 2016 10th märts 2016 Rubriigid Feature Post,General News